Swydd-ddisgrifiad Staff Cymorth
	Teulu swyddi:
	Uwch-gynghorydd (Cyfathrebu / Polisi ac Ymchwil)

	Band cyflog:
	Uwch-gynghorwr

	Ystod cyflog:
(pro-rata)
	£42,904 - £55,159
Disgwylir i bob aelod newydd o staff ddechrau ar raddfa isaf y band priodol.  Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Uwch-gynghorydd (Cyfathrebu / Polisi ac Ymchwil)

	Cyfeirnod:
	CBA-202-26

	Swyddfa:
	Steve Bayliss AS

	Oriau gwaith:
	37 awr yr wythnos 
Bydd angen gweithio rhywfaint gyda'r nos ac ar benwythnosau.
Efallai y bydd gofyn i ddeiliad y rôl weithio y tu allan i’w oriau gwaith arferol.

	Natur y penodiad:
	Parhaol 
Fel Aelod o'r Senedd, rwyf yn dal swydd fel cynrychiolydd etholedig. Pan fydd fy nghyfnod fel Aelod o'r Senedd yn dod i ben, bydd y swydd hon yn dod i ben.


	Lleoliad:
	Y Senedd / Swyddfa’r Etholaeth
Efallai y bydd gofyn i ddeiliad y rôl deithio i wneud gwaith o bryd i'w gilydd.
Efallai y bydd gofyn i ddeiliad y rôl ymweld ag amrywiaeth o leoliadau ar draws fy etholaeth, gan gynnwys lleoliadau gwledig, lle nad yw trafnidiaeth gyhoeddus ar gael, o bosibl.



	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran.

	Sylwer, bydd y penodiad yn amodol ar eirdaon a gwiriad diogelwch.

	Diben y swydd hon

	Bydd Uwch-gynghorydd sy’n gweithio i Aelod o’r Senedd (Aelod) yn arbenigwr ym maes cyfathrebu, yn ogystal â pholisi ac ymchwil, ac yn meddu ar brofiad helaeth. Bydd yn meddu ar ddealltwriaeth gynhwysfawr o weithrediad y Senedd a chraffter gwleidyddol sylweddol.  
Bydd yn gyfrifol am arwain a gweithredu strategaeth gyfathrebu gyffredinol yr Aelod, gan sicrhau bod eu negeseuon yn glir, yn gyson, ac yn effeithiol ar draws pob platfform. Mae hon yn rôl strategol ac uwch, sy'n aml yn cynnwys cysylltu'n uniongyrchol â thîm cyfathrebu canolog y blaid a rheoli cysylltiadau cyfryngau proffil uchel, gan gynnwys ymdrin ag argyfyngau.
Bydd deiliad y rôl hefyd yn chwarae rhan strategol wrth helpu i lunio safbwyntiau polisi, arwain ar waith deddfwriaethol a darparu cyngor gwleidyddol lefel uchel. Bydd yn arwain ym maes ymchwil, yn goruchwylio’r gwaith o ddatblygu polisïau, ac yn gweithredu fel cynghorydd allweddol i’r Aelod ar faterion cymhleth.




Ynglŷn â’r rôl
	Cyfathrebu

	Mae’r swyddi yn y teulu hwn yn cefnogi’r broses o ledaenu gwybodaeth i gynulleidfaoedd mewnol ac allanol, yn unol â'r fframweithiau rheoleiddio y mae Aelodau'n gweithredu o’u mewn. Bydd gweithgareddau'n cael eu cynnal ar lefel sy'n briodol i'r radd. Mae swyddi yn y teulu hwn yn gyfrifol am brosesau creadigol, cysylltiadau cyhoeddus, datganiadau i'r cyfryngau, cyfathrebu a chynhyrchu cyfryngau, cyhoeddiadau printiedig ac electronig, dylunio / rheoli cynnwys gwefan, a’r cyfryngau cymdeithasol. Mae'r swyddogaeth Gyfathrebu hefyd yn cynnwys cefnogi, cydgysylltu, llunio a rheoli cyfathrebiadau ysgrifenedig, gweledol a digidol. Gall y rolau hyn hefyd gynnwys rheoli a chydgysylltu digwyddiadau ymgynghori ac ymgysylltu yn unol â'r fframweithiau sy'n llywodraethu gweithgarwch yr Aelodau.
Mae’r prif nodweddion fel a ganlyn:
· Cynhyrchu syniadau, ymchwilio, creu, ysgrifennu a chyflwyno amrywiaeth o ddeunyddiau cyfathrebu
· Creu, cefnogi a rheoli ymgyrchoedd ar gyfer rhanddeiliaid mewnol ac allanol
· Darparu cyngor technegol a chyfeiriad i’r Aelodau a staff eraill mewn perthynas â dewis a defnyddio amrywiol gyfryngau cyfathrebu
· Strategaethau cyfathrebu rhagweithiol ac adweithiol
· Datblygu a gweithredu prosiectau gydag asiantaethau amrywiol, gan gynnwys y sector cyhoeddus, y sector preifat a’r sector gwirfoddol
· Meithrin a chynnal perthynas â rhanddeiliaid

	Polisi ac Ymchwil

	Mae deiliaid swyddi Polisi ac Ymchwil yn gyfrifol am wneud gwaith ymchwil neu ddadansoddi ar faterion penodol, neu amrywiaeth o faterion, er mwyn rhoi gwybodaeth berthnasol i’r Aelodau neu’r Grwpiau. Ar brydiau, bydd angen darparu argymhellion neu opsiynau pragmatig sy'n canolbwyntio ar weithredu ar gyfer ymdrin â’r mater dan sylw. Bydd gweithgareddau'n cael eu cynnal ar lefel sy'n briodol i'r radd.
Mae’r prif nodweddion fel a ganlyn:
· Nodi canlyniadau ac effeithiau posibl drwy graffu ar waith Llywodraeth Cymru a chyrff eraill.
· Dadansoddi problemau, cynhyrchu opsiynau a gwerthuso.
· Cyfrannu at y gwaith o ddatblygu a llunio polisi.
Gweithio mewn partneriaeth (yn fewnol ac yn allanol) i wneud gwaith ymchwil; dylanwadu ar ddogfennau polisi, strategaethau ac arferion gwaith; ac amlinellu goblygiadau dylanwadau allanol a thueddiadau fel datblygiadau mewn deddfwrfeydd eraill.




Manyleb y person

	Sgiliau ac ymddygiadau

	· Sgiliau cyfathrebu llafar ac ysgrifenedig aeddfed iawn.
· Hyfedredd digidol a TG lefel uwch, gan gynnwys defnydd hyderus o feddalwedd swyddfa safonol, offer rheoli, a llwyfannau cyfryngau cymdeithasol ac ar-lein mewn cyd-destun proffesiynol.
· Meddwl strategol ac ymwybyddiaeth wleidyddol, gyda dealltwriaeth o bolisïau’r blaid a phryderon etholwyr.
· Y gallu i ymgysylltu â rhanddeiliaid a dylanwadu arnynt, o swyddogion y Llywodraeth i grwpiau eiriolaeth.
· Barn a meddwl clir o ran dyrannu adnoddau ac ymateb i alwadau sy'n cystadlu â'i gilydd, a'r gallu i wneud penderfyniadau doeth mewn amgylchedd gwleidyddol sensitif sy'n newid yn gyflym.
· Sgiliau dadansoddi ac ymchwil ar lefel uchel i ddeall a gwerthuso polisi cymhleth a deunydd deddfwriaethol.
· Sgiliau drafftio a chyflwyno rhagorol i gyflwyno materion cymhleth ac opsiynau polisi yn glir, yn gryno ac yn gywir, ar lafar ac yn ysgrifenedig.
· Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i’r materion hyn.
· Y gallu i weithio ar y cyd fel rhan o dîm bach.

	Gwybodaeth a phrofiad

	· Dealltwriaeth lawn o'r gyfraith a’r fframweithiau rheoleiddio y mae’r Aelodau a’r Grwpiau yn gweithredu o’u mewn. Mae hyn yn cynnwys fframweithiau’r Senedd (safonau ymddygiad, gwariant ac ati) yn ogystal â fframweithiau ehangach a chyffredinol. Yn gallu rhoi cyngor gwybodus i’r Aelod a chydweithwyr.
· Arbenigedd sylweddol a gafwyd drwy gymhwyster proffesiynol neu academaidd neu brofiad cyfatebol, y gellir ei gymhwyso ym mhob sefyllfa sy’n berthnasol i (1) cyfathrebu a polisi ac ymchwil.
· Yn meddu ar brofiad sylweddol o dirwedd y cyfryngau, gan ddefnyddio'r arbenigedd hwn i ddatblygu strategaethau cyfryngau blaengar a rhagweithiol, yn ddelfrydol mewn cyd-destun gwleidyddol. Profiad o gynghori ar gamau gweithredu gan y cyfryngau ar lefel uwch a chefnogi timau i ddatblygu ymgyrchoedd.  Gwybodaeth am gyfraith y cyfryngau a dealltwriaeth ohoni.
· Dylanwadu ar yr agenda gyfryngau drwy waith cynllunio rhagweithiol. Datblygu strategaethau i ddiogelu a gwella enw da. Gwybodaeth a dealltwriaeth o dechnegau i ymdrin â'r cyfryngau, gan gynnwys llunio a chyflawni strategaeth a chynlluniau cyfathrebu.
· Cyfrifoldeb am reoli tîm aml-ddisgybledig o staff sydd â hanes profedig o sicrhau canlyniadau.
· Profiad o weithio'n effeithiol mewn amgylchedd gwleidyddol, gan gynnwys datrys materion cymhleth mewn ffordd ddoeth a diplomyddol.
· Dealltwriaeth o waith y Senedd ac Aelodau o'r Senedd.
· Gwybodaeth arbenigol am bolisi'r Llywodraeth, deddfwriaeth a gweithdrefnau'r Senedd.
· Gwybodaeth arbenigol mewn maes perthnasol, a phrofiad o ddatblygu polisïau a strategaethau o fewn y maes hwn.
· Diogelu data / diogelwch gwybodaeth: Gwybodaeth am y gyfraith ac arfer da sy'n gysylltiedig â diogelu data a diogelwch gwybodaeth.
· Iechyd, diogelwch a llesiant: Profiad a dealltwriaeth ymarferol o’r gyfraith ac arfer da sy’n gysylltiedig ag iechyd, diogelwch a llesiant, gan gynnwys asesiadau risg, mesurau rheoli, a gwybod pryd i geisio cyngor cymwys.
· Diogelu: Profiad o roi mesurau diogelu cymesur ar waith mewn perthynas â phlant ac oedolion sy’n agored i niwed.

	Meini prawf dymunol

	· Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
· Yn arddel amcanion a gwerthoedd y blaid.
· Trwydded yrru lawn, gyfredol y DU, ynghyd â mynediad at gerbyd sydd wedi'i yswirio at ddibenion gwaith.
· Profiad blaenorol o weithio i Aelod o’r Senedd, Aelod Seneddol neu Aelod o Senedd Ewrop.

	Cymwysterau

	· Gradd neu gymhwyster cyfatebol mewn pwnc perthnasol, neu brofiad addas arall.
· Y gallu i ddangos gwybodaeth neu brofiad o ystod o weithdrefnau gwaith yn seiliedig ar brofiad gwaith perthnasol a/neu gymhwyster galwedigaethol – e.e. NVQ lefel 3 neu 4 neu gymhwyster cyfatebol mewn pwnc perthnasol.

	Sgiliau iaith

	· Dymunol / Heb fod yn hanfodol: Y gallu i weithio yn Gymraeg a Saesneg.







Prif ddyletswyddau

	Arweinyddiaeth ym maes Cyfathrebu Strategol

	· Datblygu a gweithredu strategaeth gyfathrebu gynhwysfawr sy'n cyd-fynd â blaenoriaethau gwleidyddol a buddiannau etholaethol yr Aelod.
· Cynghori’r Aelod ar negeseuon, delwedd gyhoeddus, a chyfleoedd cyfathrebu pwysig.
· Sicrhau naws a llais cyson ar draws pob platfform a chyfathrebiad.

	Cysylltiadau â’r Cyfryngau a Chysylltiadau Cyhoeddus

	· Gweithredu fel prif lefarydd yr Aelod pan fo angen.
· Meithrin a chynnal perthnasau â newyddiadurwyr, golygyddion a darlledwyr.
· Rheoli datganiadau i'r wasg, briffiau i'r cyfryngau a chyfweliadau, yn ogystal â chyfathrebu mewn argyfwng.
· Paratoi’r Aelod ar gyfer ymddangosiadau yn y cyfryngau, gan gynnwys negeseuon allweddol, technegau cyfweliad, a strategaethau gwrthbrofi.

	Strategaeth ar gyfer Llwyfannau Digidol a’r Cyfryngau Cymdeithasol

	· Goruchwylio presenoldeb yr Aelod ar y cyfryngau cymdeithasol, gan sicrhau cynnwys deniadol o ansawdd uchel.
· Rheoli’r gwaith o greu cynnwys digidol, gan gynnwys graffeg, fideos a ffeithluniau.
· Monitro tueddiadau ar y cyfryngau cymdeithasol, ymdeimlad y cyhoedd, a gwaith dadansoddi ar y broses ymgysylltu i fireinio’r strategaeth.

	Negeseuon Seneddol a Negeseuon Polisi

	· Llunio areithiau proffil uchel, darnau barn, a briffiau polisi.
· Sicrhau bod negeseuon clir ac argyhoeddiadol yn cael eu rhannu ar faterion polisi.

	Rheoli Enw Da

	· Rhagweld risgiau posibl ym maes cysylltiadau cyhoeddus a datblygu cynlluniau wrth gefn.
· Rheoli ymatebion i faterion cynhennus, beirniadaeth gyhoeddus, neu gamwybodaeth.
· Sicrhau cydymffurfiaeth gyfreithiol a moesegol â rheoliadau cyfathrebu’r Senedd.



	Ymgysylltu â Rhanddeiliaid a’r Cyhoedd

	· Goruchwylio’r gwaith o ymgysylltu â grwpiau cymunedol, busnesau, undebau ac elusennau.
· Trefnu a hyrwyddo cyfarfodydd cyhoeddus, ymgynghoriadau a digwyddiadau etholaethol.
· Rheoli ymweliadau, ymgyrchoedd ac ymddangosiadau cyhoeddus sydd â phroffil uchel.

	Arwain Tîm a Chydgysylltu

	· Rheoli aelodau eraill o’r tîm, gan gynnwys swyddogion iau a’r rhai sy’n creu cynnwys digidol.
· Dirprwyo tasgau'n effeithiol, gan barhau i oruchwylio’r holl waith cyfathrebu.
· Cydgysylltu â thîm cyfathrebu canolog y blaid i sicrhau bod negeseuon yn gyson.

	Ymchwil Lefel Uchel a Datblygu Polisi

	· Cynnal ymchwil fanwl ar ddeddfwriaeth, polisïau'r Llywodraeth a thueddiadau gwleidyddol.
· Drafftio adroddiadau manwl, papurau polisi, a dogfennau briffio i gefnogi gwaith yr Aelod.
· Dadansoddi materion etholaethol, cynigion y Llywodraeth ac adroddiadau pwyllgorau, yn ogystal â chynghori ar strategaeth wleidyddol.
· Nodi heriau a chyfleoedd polisi sy'n dod i'r amlwg i lunio ymatebion yr Aelod.

	Strategaeth Ddeddfwriaethol a Seneddol

	· Drafftio cwestiynau, gwelliannau, areithiau a chynigion yn y Senedd.
· Cefnogi'r Aelod mewn dadleuon, pwyllgorau a chyfarfodydd gyda Gweinidogion.
· Monitro deddfwriaeth, papurau ac ymgynghoriadau polisi, gan sicrhau bod yr Aelod wedi’i baratoi'n dda.
· Darparu briffiau ar gyfer grwpiau trawsbleidiol, pwyllgorau polisi ac ymchwiliadau swyddogol.

	Ymgysylltu â Rhanddeiliaid a Dylanwadu Arnynt

	· Datblygu perthynas â melinau trafod, adrannau'r Llywodraeth, elusennau a grwpiau eiriolaeth. Gweithio gyda gwahanol ddeddfwrfeydd yn y DU.
· Cynrychioli'r Aelod mewn cyfarfodydd lefel uchel, fforymau polisi a digwyddiadau yn yr etholaeth.
· Cydgysylltu ymgyrchoedd, ymyriadau'r Senedd ac ymdrechion o ran materion cyhoeddus ar faterion allweddol.
· Drafftio ymatebion i ohebiaeth sy'n ymwneud â pholisi gan etholwyr, newyddiadurwyr a lobïwyr.

	Y Cyfryngau a Chyfathrebu

	· Drafftio darnau barn, datganiadau i'r wasg a datganiadau polisi ar gyfer y cyfryngau ac ar gyfer gweithgarwch allgymorth cyhoeddus.
· Cefnogi strategaeth cyfryngau cymdeithasol drwy gynghori ar negeseuon polisi a phwyntiau trafod allweddol.
· Paratoi’r Aelod ar gyfer cyfweliadau gyda’r cyfryngau, ymddangosiadau cyhoeddus a dadleuon.

	Arweinyddiaeth a strategaeth o ran y swyddfa

	· Goruchwylio gwaith staff lefel is, er mwyn sicrhau gwaith cyson sydd o ansawdd da.
· Llunio agenda polisi hirdymor a blaenoriaethau strategol yr Aelod.
· Sicrhau bod yr holl allbynnau yn cyd-fynd â nodau gwleidyddol y Grŵp ac anghenion yr etholaeth.
· Gwneud penderfyniadau pan nad oes fawr ddim cyngor, canllawiau na chynseiliau ar gael, neu pan nad oes cyngor, canllawiau na chynseiliau o gwbl ar gael, yn unol â dymuniadau’r Aelod.
· Bod yn atebol am gyflawni gwaith o ansawdd da ar amser ac o fewn y gyllideb, yn uniongyrchol a thrwy eraill, drwy wella perfformiad y tîm.

	Rhwymedigaethau yn y gweithle

	Diogelu data / diogelwch gwybodaeth:
· Rheoli'r prosesau a'r trefniadau sy'n galluogi'r Aelod i gydymffurfio â'i rwymedigaethau sy'n ymwneud â diogelu data a diogelwch gwybodaeth, yn unol â deddfwriaeth a chodau ymarfer perthnasol.
Iechyd, diogelwch a llesiant:
· Rheoli'r prosesau a'r trefniadau sy'n galluogi'r Aelod i gydymffurfio â'i rwymedigaethau sy'n ymwneud ag iechyd, diogelwch a llesiant, yn unol â deddfwriaeth a chodau ymarfer perthnasol.
Diogelu:
· Rheoli'r prosesau a'r trefniadau sy'n galluogi'r Aelod i gydymffurfio â'i rwymedigaethau sy'n ymwneud â diogelu plant ac oedolion sy’n agored i niwed, yn unol â deddfwriaeth a chodau ymarfer perthnasol.

	Arall

	· Cyflawni dyletswyddau eraill sy'n gymesur â'r band hwn, yn ôl yr angen, i gefnogi'r Aelod.
· Gwneud penderfyniadau pan nad oes fawr ddim cyngor, canllawiau na chynseiliau ar gael, neu pan nad oes cyngor, canllawiau na chynseiliau o gwbl ar gael, yn unol â dymuniadau’r Aelod.

